15. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 250376/122 της 4/17 ΙΑΝ. 1972 (ΦΕΚ Β΄ 40) Περί ελέγχου των προσερχομένων εν ταις Λαϊκαίς Αγοραίς παραγωγών-πωλητών. Κυρούμεν την υπ’ αριθ. 11/4.6.71 πράξιν του Διοικητικού Συμβουλίου του Ταμείου Λαϊκών Αγορών και ορίζομεν ότι: Σελ. 88,04(α) Τεύχος 445-Σελ. 22 1.Πας προσερχόμενος εν ταις Λαϊκαίς Αγοραίς ως καλλιεργητής-παραγωγός, δια πώλησιν των επιτρεπομένων εν αυταίς ειδών του, βάσει χορηγουμένης σχετικής παραγωγικής αδείας, εφ’ όσον ήθελεν ζητήσει την μετατροπήν της αδείας του ταύτης, εις επαγγελματικήν, δεν δικαιούται επανακτήσεως της μετατραπείσης ως ανωτέρω πατραγωγικής του αδείας, δι’ οιονδήποτε λόγον προ της παρελεύσεως διετίας, από της λήψεως της επαγγελματικής αδείας, ούτε δικαιούται να ενταγή ως επαγγελματίας πλέον, εις την λαϊκήν αγοράν εις ην προσήρχετο ως παραγωγός. 2.Δια τον πλήρη έλεγχον των προσκομιζομένων υπό των παραγωγών προς πώλησιν εν ταις λαϊκαίς αγοραίς ειδών των και προς αποφυγήν καταχρήσεως της παραγωγικής των ιδιότητος, καθιερούται μερίμνη του Ταμείου Λαϊκών Αγορών το βιβλιάριο ελέγχου παραγωγού, εις ο θα καταχωρώνται κεχωρισμένως αι εν ταις βεβαιώσεσι των οικείων αρχών αναγραφόμεναι ποσότητες παραγωγής των, προοριζόμεναι προς πώλησιν εν ταις Λαϊκαίς Αγοραίς. 3.Το ως είρηται βιβλιάριον ελέγχου του παραγωγού αποτελεί πλέον το δικαιολογητικόν (άδειαν) προσελεύσεως του παραγωγού εν τη Λαϊκή Αγορά. Η υπ’ αριθ. 302265/12968/71 απόφασις ημών, ως και πάσα προγενεστέρα τοιαύτη αντικειμένη τη παρούση καταργούνται. Η παρούσα δημοσιευθήτω δια της Εφημερίδος της Κυβερνήσεως. 5.Β.γ.14-15 Λαϊκές Αγορές-Ταμείο Λαϊκών Αγορών 